Frederik Julius Bech
Store norske leksikon,Religion og filosofi,Religioner og livssyn,Kristendom,Den norske kirke
Frederik Julius Bech var en norsk biskop. Han ble cand. theol. i 1783, og virket som lærer og prest forskjellige steder i Norge, særlig i Trondheim. En tid var han stiftsprost i Odense og tok da den teologiske doktorgraden ved universitetet i Kiel. I 1805 ble han utnevnt til biskop i Akershus stift (Christiania).
Bech var rasjonalist, han virket for skole- og fattigvesenet og for opplysningsarbeidet i det hele. Han tok initiativet til stiftelsen av Selskabet for Norges Vel og var medlem av universitetskommisjonen. Han var tilhenger av Christian Frederik i 1814 og medlem av det overordentlige storting. Les mer i Store norske leksikon Frederik Julius Bech i Norsk biografisk leksikon Kristendommens historie i Norge Den norske kirke Litteratur Tveit, Knut: Biskop F.J. Bech og arbeidet hans for allmugeskolen og lærarutdanninga, 1970